Tiffany & Co.

Tiffany & Co. (ka Tiffany või Tiffany's) on Ameerika Ühendriikide luksusehete jaemüügiettevõte, mille peakontor asub New Yorgis. 

Ettevõte müüb ehteid, hõbe-, portselan- ja kristalltooteid, kirjatarbeid, parfüüme, veepudeleid, käekelli ja isiklikke tarvikuid. 

Ettevõtte asutas 1837. aastal juveliir Charles Lewis Tiffany ning see sai kuulsaks 20. sajandi alguses tema poja Louis Comfort Tiffany kunstilisel juhtimisel.

Ameerika Ühendriikide ettevõtted